गोड्डा जिले में विभिन्न राजनीतिक दलों के तीन वाहनों को पुलिस ने उस वक्त जब्त कर लिया, जब वे बिना अनुमति के मतदान केन्द्रों के समीप घूम रहे थे। मतदान को लेकर आज ग्रामीण क्षेत्रों में खासा उत्साह देखा गया, कई मतदान केंद्रों पर सुबह सात बजे मतदान शुरू होने के पहले ही मतदाता लाईन में आकर खड़े हो गये थे। मतदान को लेकर महिला मतदाताओं में भी खासा उत्साह देखा गया। मतदान शुरू होने के पहले निर्वाचन आयोग के दिशा-निर्देश के अनुरूप सभी मतदान केंद्रों पर सुबह छह बजे मॉक टेस्ट हुआ, इस दौरान ईवीएम की गड़बडिय़ां तथा अन्य छोटी-बड़ी परेशानियों को दूर कर लिया गया। संवेदनशील और अतिसंवेदनशील मतदान केंद्रों पर अद्र्धसैन्य बलों की तैनाती की गयी थी, जबकि सामान्य बूथों पर भी पर्याप्त संख्या में सुरक्षा बलों की प्रतिनियुक्ति की गयी थी। उग्रवाद प्रभावित क्षेत्रों में भी बड़ी संख्या में मतदाता घर से निकल कर मतदान केंद्रों तक पहुंचे।